
Obec Krížová Ves



Z Á S A D Y

odmeňovania poslancov

obecného zastupiteľstvaaaaaaaa

v Krížovej Vsi

**Zásady odmeňovanie poslancov**

**Obecného zastupiteľstva v Krížovej Vsi**

Obecné zastupiteľstvo v Krížovej Vsi podľa § 11 ods. 4 písm. k), v spojení s § 25 ods. 9 zákona č. 369/1990 Zb. o obecnom zriadení v znení neskorších predpisov sa uznieslo na týchto zásadách odmeňovania poslancov obecného zastupiteľstva v Krížovej Vsi

**Článok 1**

**Všeobecné ustanovenia**

Účelom týchto zásad je určiť pravidlá odmeňovania poslancov obecného zastupiteľstva v Krížovej Vsi pri zohľadnení úloh a časovej náročnosti výkonu tejto funkcie.

**Článok 2**

**Povinnosti poslanca obecného zastupiteľstva**

1.Poslanec je povinný najmä

a) zložiť sľub na prvom zasadnutí obecného zastupiteľstva, ktorého sa zúčastní

b) zúčastňovať sa na zasadnutiach obecného zastupiteľstva a jeho orgánov, do ktorých zvolený

c) dodržiavať štatút obce, rokovací poriadok obecného zastupiteľstva a zásady odmeňovania poslancov

d) obhajovať záujmy obce a jej obyvateľov

**Článok 3**

**Odmeny poslancov**

1. Funkcia poslanca sa zásadne vykonáva bez prerušenia pracovného alebo obdobného pomeru.

2. Poslancovi sa poskytujú nasledovné odmeny:

a) vo výške 40 EUR za každú účasť poslanca na zasadnutí obecného zastupiteľstva

b) vo výške 20 EUR za každú účasť poslanca na inom pracovnom rokovaní, komisii poslancov obecného zastupiteľstva, ktoré je zvolané starostom obce

3. Poslancovi možno poskytnúť aj mimoriadnu odmenu v prípade väčšej náročnosti výkonu tejto funkcie alebo v prípade splnenia mimoriadnej úlohy. Návrh na túto odmenu predkladá starosta obce alebo niektorí z poslancov. O poskytnutí tejto odmeny a jej výške rozhoduje obecné zastupiteľstvo prijatím uznesenia.

**Článok 4**

**Odmeňovanie zástupcu starostu**

1. Zástupcovi starostu, ktorý nie je uvoľneným poslancom podľa § 25 ods. 8 zákona o obecnom zriadení, sa poskytuje mesačná odmena podľa článku 3 ods. 2. Okrem toho zástupca starostu ako poslanec má nárok aj na odmenu podľa článku 3 ods. 3.

2. Zástupcovi starostu možno poskytnúť aj mimoriadnu odmenu prípade väčšej náročnosti výkonu tejto funkcie alebo v prípade splnenia mimoriadnej úlohy. Návrh na túto odmenu predkladá starosta obce. O poskytnutí tejto odmeny a o jej výške rozhoduje obecné zastupiteľstvo prijatím uznesenia.

**Článok 5**

**Spoločné ustanovenia**

1. Podkladom pre zúčtovanie odmien sú zápisnice a prezenčné listiny zo zasadnutí.

2. Odmeny podľa článku 3 sa poskytujú za zasadnutie, ktoré bolo uznášaniaschopné.

3. Všetky odmeny v zmysle uvedených zásad sa vyplácajú súhrne raz za obdobie 12 mesiacov v najbližšom nasledujúcom výplatnom termíne určenom pre zamestnancov obce. Odmeny sa vyplácajú bezhotovostne na účet poslanca, výnimočne aj v hotovosti v pokladni obecného úradu.

4. Uvedené zásady môže obecné zastupiteľstvo kedykoľvek meniť formou dodatku k týmto zásadám alebo prijatím nových zásad. Na prijatie týchto zásad alebo na ich zmenu sa vyžaduje súhlas nadpolovičnej väčšiny všetkých poslancov. Na prijatie uznesenia podľa článku 3 ods. 4 a článku 4 ods. 2 týchto zásad sa vyžaduje súhlas nadpolovičnej väčšiny prítomných poslancov.

**Článok 6**

**Záverečné ustanovenia**

Uvedené zásady boli schválené obecným zastupiteľstvom dňa 16. decembra 2022 uznesením č. 7/2022

Uvedené zásady nadobúdajú platnosť a účinnosť dňom ich schválenia obecným zastupiteľstvom.

V Krížovej Vsi, dňa 16. decembra 2022

Jozef Grivalský

starosta obce

„Podľa nášho názoru uvedený návrh zohľadňuje zvýšené náklady za použitie osobných automobilov, súkromných mobilných telefónov, na náročný čas na štúdium materiálov, štúdium legislatívy a prípravu návrhov, čas vyhradený na stretnutia s občanmi, zástupcami organizácií, združení, spoločností a rôznych spolkov. Zohľadňuje všetky potreby, ktorú sú nutné na vytvorenie podmienok na zodpovednú prácu poslancov obecného zastupiteľstva.